cyanic-selkie/wikianc huggingface dataset:
De Seeman (Aldingelsk gedicht)
Ynhâld
By regel 66b is der wer in oergong, diskear fan ûnderwerp. De see wurdt no net mear neamd; ynstee ferkundiget de seeman no hokker paad oft men gean moat om 'e himel te berikken. Hy hâldt út dat gelokkigens op 'e ierde net oanduorje sil, en dat men net inkeld mei wurden mar ek mei dieden de duvel tsjinkeare moat. Ek seit er dat ierdske rykdom net meinommen wurde kin nei it hjirneimels en dat dy dus eins sûnder wearde is. De himel berikt men troch in goed en earfol libben te lieden. Hoewol't it gedicht soms in nearzige toan hat, bliuwt hope altyd bestean. Dy hope is op in ivich libben yn 'e himel. It gedicht einiget mei in tanksizzing oan God, dy't "ús koestere hat" mei in leafde dy't "oant yn ivichheid" bestean bliuwe sil (r. 124).
Keiko Agena
Aktearkarriêre
Yn 2009 spile Agena in froulike soldaat yn Private Valentine: Blonde & Dangerous, mei Jessica Simpson. Yn 2010 stie se yn Santa Monica op 'e planken yn it toanielstik No-No Boy. Yn 2011 hie se in byrol yn Transformers: Dark of the Moon. Yn 'e film Hair Show (2004) fertolke se rol fan Jun Ni. Sûnt hat Agena noch ferskate gastrollen hân, û.m. yn 'e searjes Scandal en Shameless. Fan 2013 oant no (2016) ferfollet se in byrol yn 'e rige Twisted.
American Sniper (film)
Plot
Yn dyselde tiid moetet Kyle yn in bar deunby syn marinebasis de jonge frou Taya Studebaker, mei wa't er in relaasje kriget. Nei de oanslaggen op 9/11 wurdt syn ienheid yn 2003 foar it earst útstjoerd, nei Irak. Krekt foartiid trouwe hy en Taya. Yn 'e Irakoarloch binne de earste opstannelingen dy't Kyle deasjit in jonge fan in jier as tolve en in jonge frou, dy't in patrûlje fan it Amerikaanske Marinierskorps oanfalle wolle mei in Russyske anty-tankgranaat. Hoewol't er der earst bot mei ompakt, skoddet er de ûnderfining letter fan him ôf troch alle Irakezen as "barbaren" te sjen en eltsenien dy't him ferset tsjin 'e Amerikaanske militêre besetting fan it lân as "kweadoggers". Kyle is as slûpskutter tige súksesfol en kriget fanwegen it grutte oantal fijannen dat er deasjit fan 'e oare Amerikaanske troepen yn Irak al rillegau de bynamme "Legend" ("Leginde") taparte.
Ólöf Arnalds
thumb|Ólöf Arnalds Ólöf Arnalds (Mosfellsbær, 4 jannewaris 1980) is in Yslânsk sjongster en muzikant.
Irvine (Kalifornje)
Skiednis
Ein jierren sechtich waarden de doarpen Turtle Rock, University Park, Westpark (dat doedestiden noch Culverdale neamd waard), El Camino Real en Walnut oanlein, en yn 1970 waarden se oplevere. Yn 'e twadde faze waarden se, yn 1971, feriene ta de stêd Irvine, mei de nije wyk Irvine Spectrum as sintrum. Op 28 desimber 1971 stimden de ynwenners fan 'e doarpen lykwols foar in útstel om in stêd te foarmjen dy't in stik grutter wie as dat de plannen fan Pereira-en-dy foarsjoen hiene. Tsjin 1980 hie Irvine al mear as 62.000 ynwenners, en dat wie noch mar it begjin, want de stêd is sûnt stadichoan trochgroeid, nei 110.000 yn 1990, 143.000 yn 2000, 212.000 yn 2010 en nei skatting 224.000 yn 2013.
Griis Burd
Libben
Hy waard mei ferskate oare lieders fan 'e Súdlike Sjajinnen deportearre nei Floarida, dêr't se fêstholden waarden yn Fort Marion, by Sint-Augustinus. Neffens it ferhaal soed er dêr de fortkommandant, kaptein Richard Henry Pratt, frege hawwe en skriuw foar him in brief oan syn folk, wêryn't er har op it hert drukte om har net mear tsjin 'e Amerikaanske oerhearsking te fersetten. Hy besocht selsmoard te dwaan, mar dat mislearre. Yn 1875 waard er deasketten doe't er besocht te ûntsnappen. Griis Burd waard as opperhaad opfolge troch syn soan Prêrje-Opperhaad (Prairie Chief), waans neiteam yn in rjochte line oft hjoed de dei noch yn Oklahoma libbet.
Johan Henrik Beucker Andreae
Mr. Johan Henrik Beucker Andreae (Ljouwert, 20 oktober 1811 - dêre, 3 maart 1865) wie in Nederlânsk abbekaat en boargemaster fan Frysk komôf.
Sint-Bonifatiustsjerke (Spanbroek)
Skiednis
Yn 1824 waard de skûltsjerke ferfongen troch in nije houten tsjerke, dy't ferskate kearen fernijd en útwreide waard. Yn 1909 folge de bou fan de tsjintwurdige neogoatyske tsjerke. Arsjitekt fan de tsjerke wie C. Robbers út Haarlim.
Midnederlânsk
Skiednis
It Midnederlânsk ûntjoech him om 1100 hinne (soms wurdt it jiertal 1150 oanholden) út it Aldnederlânsk. Dat wie in stadich proses, sûnder dúdlike skiedsline, wat elts oanwizen fan sa'n grins ta in arbitrêre beslissing makket. Yn 'e tolfde iuw briek lykwols in perioade oan dat it Nederlânsk folle mear brûkt waard as skriuwtaal, wat makke dat de taalkundige fernijings dy't meitiid slûpenderwize yn 'e taal trochkrongen wiene, foar it earst dúdlik oan it ljocht kamen. Doe die bliken dat it Nederlânsk tsjin dy tiid in hiel oare foarm krigen hie as dat de taal yn it Aldnederlânske tiidrek hie.
Santy (folk)
Skiednis
Tsjin 1750 wiene de Santy yn Súd-Karolina frijwol ferdwûn as in werkenbere stamme, en harren taal waard net mear sprutsen. Likegoed oerlibbe der ûnder de ôfstammelingen fan 'e Santy iuwenlang in beskate kennisse oer wa't en wat hja wiene. Doe't der him yn 'e jierren sechtich en santich fan 'e tweintichste iuw in oplibbing fan 'e Yndiaanske kultuer foardie, begûnen de restanten fan 'e Santy harren te organisearjen. Yn 1972 waard de Santy Yndiaanske Organisaasje (Santee Indian Organization) oprjochte, dy't sûnt 1979 iveret foar erkenning troch de Amerikaanske federale oerheid. Hoewol't dat krewearjen noch altiten trochgiet, hat de stamme ûnderwilens op steatsnivo wol súkses boekt, troch yn 2006 erkenning los te weakjen fan 'e steat Súd-Karolina. In oare groep, de Santy Yndiaanske Naasje fan Súd-Karolina (Santee Indian Nation of South Carolina), siket ek erkenning, en ûnderskiedt him fan 'e Santy Yndiaanske Organisaasje troch de klam te lizzen op besibskip mei Sû-stammen as de Santee Sû Naasje (Santee Sioux Nation) út Nebraska.
Tafeltennis op de Paralympyske Simmerspullen 1988
Klasse TT2
{| width=60%
Banff (Alberta)
Banff hjoed-de-dei
Fierders wurde yn Banff elts jier noch beskate grutte eveneminten holden, lykas it Banff World Television Festival, it Banff Mountain Film Festival, it Rocky Mountain Music Festival en it Bike Fest. It stedsje foarmet ek it begjinpunt fan 'e 4.417 km lange Great Divide Mountain Bike Route, in mountainbikerûte dy't de Grutte Wetterskieding folget, dus langoer troch de Rocky Mountains, om te einigjen yn Antelope Wells, yn 'e Amerikaanske steat Nij-Meksiko.
Uttocht fan de Noardlike Sjajinnen
Foarskiednis
Nei de dielname fan 'e Noardlike Sjajinnen oan 'e Grutte Sû-Oarloch fan 1876, en yn it bysûnder oan 'e ferneamde Slach oan de Little Bighorn, wêrby't it Amerikaanske 7e Kavaleryrezjimint fan luitenant-kolonel George Armstrong Custer fierhinne ferdylge waard, setten de Amerikanen alles op alles om foar iens en foar altyd mei de Noardlike Sjajinnen ôf te weven. Al rillegau waarden se doe slim yn 'e benearing brocht. Ein novimber 1876 ferneatigen de Amerikanen 153 tipys fan 'e Noardlike Sjajinnen en makken se 500 fan harren hynders bút yn it foar de Yndianen rampsillich ferrûne Gefjocht fan Stomp Mês. Sadwaande wiene de Sjajinnen begjin 1877 twongen om har oer te jaan.
Casablanca (film)
Hoewol't der dúdlik tinkflaters yn 'e film sitte, krige Casablanca fan 'e filmkritisy yn 1942 oer it algemien positive resinsjes. De makkers beskôgen it lykwols net as in útsûnderlike produksje, en dat de film yn 1944 trije Oscars wûn (wêrûnder de Oscar foar Bêste Film) kaam dan ek as in ferrassing. Neitiid woeks de reputaasje fan Casablanca oanhâldend oan, en tsjintwurdich wurdt de film rûnom beskôge as in wiere klassiker en ien fan 'e bêste films aller tiden. De haadpersoanen, de titelmuzyk (As Time Goes By) en ferskate sitaten út 'e dialooch hawwe allegear ikoanyske status berikt. Yn 1989 waard Casablanca foar preservearring opnommen yn it National Film Registry.
Plot
Ugarte is fan doel om dêrmei yn Ricks Café Américain syn grutte slach te slaan, en Rick, dy't ommers neutraal is, fielt gjin oanstriid om him wat yn 'e wei te lizzen. Ear't er in moeting mei in potinsjele keaper hat, freget Ugarte Rick lykwols om 'e brieven foar him te bewarjen, sadat se him net sûnder betelling ûntnadere wurde kinne. Rick nimt se yn ûntfangst en ferberget se. Ugarte wurdt lykwols noch foàr syn moeting arrestearre troch de pleatslike Frânske plysje, dy't ûnder lieding stiet fan 'e iepentlik korrupte prefekt Louis Renault. Letter komt er yn finzenskip om (nei't suggerearre wurdt by ferhear troch de nazys).
De beide mannen wurde ûnderbrutsen as Strasser en in groepke oare Dútske ofsieren Sam by de piano wei ferbalje sadat se sels mei útset lûd ûnder pianobegelieding Die Wacht am Rhein sjonge kinne, ta argewaasje fan alle oare besikers fan Rick's Café Américain. Laszlo stapt nei it hûsorkest ta en freget de muzikanten om 'e Marseillaise te spyljen. De orkestleden sjogge nei Rick, dy't knikt. Dêrop begjint it orkest dwers troch it sjongen fan 'e Dútsers hinne it Frânsk folksliet te spyljen, dat alle oanwêzige Frânsen daliks mei nasjonalistysk fjoer begjinne mei te sjongen. De dêrtroch oerstimde Dútsers falle op 't lêst stil. Om wraak te nimmen jout Strasser oan Renault oarders om Rick's Café Américain te sluten. Dyselde foldocht dêroan troch te bearen dat er krekt ûntdutsen hat dat der yn in efterseal yllegaal gokt wurdt (wêrnei't er noch gau eefkes syn eigen winst fan 'e rûlettetafel yn 'e bûse triuwt).
Distribúsje
Yn 'e 1980-er jierren waard Casablanca útbrocht as keapfideo op VHS en Betamax. De earste dvd-edysje fan 'e film ferskynde yn 1998, en de earste blu-ray-edysje kaam yn 2008 út. De soundtrack fan Casablanca waard pas foar it earst op 14 oktober 1997 yn 'e foarm fan in muzykalbum útbrocht troch platemaatskippij Rhino Records.
Birmingham (Alabama)
Skiednis
Yn deselde snuorje kaam de Amerikaanske Boargerrjochtebeweging op foar de rjochten fan 'e Afro-Amerikanen. Oant de sechtiger jierren wie Birmingham in folslein segregearre stêd, dêr't blanken en swarten op alle mooglike terreinen útinoar holden waarden. De pleatslike lieder fan 'e Boargerrjochtebeweging wie de swarte dûmny Fred Shuttlesworth, waans ûnferfeardens legindaryske proporsjes oannaam doe't der in hiele rige rasistysk motivearre bomoanslaggen op Afro-Amerikaanske doelen dien waard (wêrmei't Birmingham de skelnamme "Bombingham" fertsjinne). Yn 1963 helle Shuttlesworth dûmny Martin Luther King, de nasjonale lieder fan 'e Boargerrjochtebeweging, nei Birmingham ta. Tegearre setten se útein mei in kampanje om in ein te meitsjen oan 'e rasseskieding. De pleatslike plysje griep hurd yn, wêrby't triengas, plysjehûnen en brânslangen ynset waarden tsjin freedsume demonstranten en mear as 3.000 minsken, wêrûnder King sels, oppakt waarden. Letter dat jier fûn de beruchte Bomoanslach op de 16th Street Baptist Church plak, wêrby't fjouwer jonge swarte famkes de dea fûnen. Uteinlik wie der twang fan it nasjonale regear yn Washington, D.C. foar nedich om it stedsbestjoer fan Birmingham safier te krijen dat it rasseskiedingssysteem opheft waard. Yn 1979 waard der foar it earst in swarte boargemaster keazen, Richard Arrington jr.
Wind
Ynsidinsje, frekwinsje en rang yn gebiet
Neffens Forebears.io is de heechste ynsidinsje fan 'e efternamme Wind yn' e Feriene Steaten te finen, folge troch Dútslân, Nederlân en Denemarken.
Domtsjerke fan Florâns
Skiednis
Nei't Arnolfo yn 1310 ferstoar fertrage it wurk foar tritich jier, mar de fynst fan de reliken fan Sint-Zenobius yn 1330 ûnder de Santa Reparata brocht de nijbou in nije ympuls. Yn 1331 waard it gild fan wolhandlers beskermhear fan de bou fan de katedraal. Dy wiisde yn 1334 Giotto oan om it wurk te lieden. Giotto gyng fierder mei it ûntwerp fan Cambio en waard dêrby holpen troch Andrea Pisano. Syn grutste bydrage wie de bou fan de campanile. Doe't Giotto op 8 jannewaris 1337 ferstoar sette Andrea Pisano it wurk troch, oant er it fanwegen de pest yn 1348 dellizze moast.
Gevel
De trije brûnzen doarren datearje út 1899-1903 en binne fersierd mei reliëfs oer it libben fan Marije. De mozaïeken yn de lunettes boppe de doarren binne it ûntwerp fan Niccolò Barabino. Boppe de portalen ûnder it roasfinster is in searje nissen mei de tolve apostels en yn it midden in Madonna mei Bern. Boppe it roasfinster is in galerij mei boarstbylden fan Florentynske keunstners.
Ynterieur
It yndrukwekkende grêfmonumint fan Antonio d'Orso (1323), biskop fab Florâns, waard makke troch Tino da Camaino.
Oarspronklik waard útsteld om de koepel fan binnen mei mozaïeken te beklaaien, mar de dea fan Brunelleschi yn 1466 soarge der foar dat it plan net útfierd waard. Yn stee dêrfan waard der yn de jierren 1568-1579 troch Giorgio Vasari en Federico Zuccari in fresko oanbrocht fan it Lêste Oardiel. It ûnbidich grutte fresko is sa heech, dat de details fanôf de flier hast net te sjen binne. Boppedat soarget it fresko der foar dat koepel earder leger as heger liket.
Ashlynn Brooke
Libben en karriêre
Yn 2006, doe't se 21 jier wie, makke Brooke har debút yn in pornografyske film, wêrnei't se yn febrewaris 2007 in eksklusyf kontrakt ôfsleat mei de foaroansteande filmstudio New Sensations. Neffens de Internet Adult Film Database (IAFD) hat se yn har karriêre yn 113 pornofilms spile, fral foar New Sensations en it susterlabel dêrfan, Digital Sin, mar ek wol foar Zero Tolerance, ClubJenna en Platinum X Pictures. Dêrmei hat Brooke ferskate prizen wûn, wêrûnder 3 AVN Awards (de Oskars fan 'e pornowrâld), wylst se ek nochris 13 nominaasjes foar AVN Awards yn 'e wacht sleept hat. Njonken har aktearwurk wie Brooke ek aktyf as regisseur; datoangeande makke se yn 2009 har debút mei Ashlynn Brooke's Lesbian Fantasies 1. Yn totaal regisearre se 6 films, mei dêrûnder pornografyske ferzjes fan it mearke Readkapke (Red Riding Hood XXX) en fan stripheldinne Wonder Woman (Wonder Woman XXX: A Hardcore Parody).
Mike Adriano
Mike Adriano, echte namme: Mikael Finquel (Woodland Hills (Kalifornje), 30 juny 1980), is in Amerikaansk pornoakteur, -regisseur en produsint fan Spaansk etnysk komôf. Hy is ien fan 'e meast súksesfolle pornoakteurs en -regisseurs fan 'e iere ienentweintichste iuw. Dêrby hat Adriano ferskate prestizjeuze AVN Awards wûn. Hy hat syn eigen produksjebedriuw, dat Mike Adriano Media hjit.
Ynternasjonaal Filmfestival fan Rotterdam
It Ynternasjonaal Filmfestival fan Rotterdam (offisjele, Ingelsktalige namme: International Film Festival Rotterdam), ôfkoarte ta IFFR, is in filmfestival dat elts jier oan 'e ein fan jannewaris yn 'e Nederlânske stêd Rotterdam holden wurdt. It is it grutste, wichtichste en ynfloedrykste filmfestival fan Nederlân. It evenemint waard yn 1972 oprjochte en hat him sûnt dy tiid foar it meastepart wijd oan it presintearjen fan eksperimintele en ûnôfhinklike films en it wurk fan begjinnende filmmakkers. De seleksje dy't yn it ramt fan it festival fertoand wurdt, benammen wat de koarte films oanbelanget, bestiet sadwaande fierhinne út filmhûsfilms. Lykwols wurde elts jier ek inkele A-films dy't troch de filmyndustry yn Hollywood produsearre binne, oan 'e seleksje tafoege. De wichtichste priis dy't op it Ynternasjonaal Filmfestival fan Rotterdam útrikte wurdt, is de Tiger Award.
Mike Adriano
Libben en karriêre
Njonken syn aktearwurk is Adriano ek tige aktyf as regisseur en produsint fan pornofilms, wêrby't dat yn 'e regel films binne dêr't er sels yn spilet. As regisseur is er nei ier wurk foar de studio's New Sensations, Digital Sin en Red Light District no ek útslutend noch foar Evil Angel en Jules Jordan Video yn 't spier. Yn totaal hat er rom 120 film regissearre. Yn 2012 wûn er as regisseur in AVN Award yn 'e kategory bêste film mei as tema orale seks mei American Cocksucking Sluts, en yn 2013 foel er yn dyselde kategory yn 'e prizen mei American Cocksucking Sluts 2. Behalven syn fjouwer AVN Awards (twa as akteur en twa as regisseur) hat Adriano ek noch 21 kearen nominearre west foar sa'n priis.
The Secret Life of Pets 2
Plot
Nei't Max in wei út it sûterrên fûn hat, set er mei Snowball de efterfolging yn troch mei te liftsjen op 'e radiografysk bestjoerbere boartersguodauto fan Norman de kavia. Fia boartersguodportofoans dy't de freonegroep brûkt om 'e aventoerlike pjut Liam yn 'e rekken te hâlden, nimt Max kontakt op mei Gidget, dy't er om help freget. Gidget en har katten meitsje it kattewyfke wiis dat alle kattefoer op is, dat it âldminske set fuortendaliks yn in baas auto, dy't se fol laadt mei katten (en Gidget en Mel en Buddy), ôf nei de winkel. It binne lykwols de katten dy't it stjoer en it gaspedaal betsjinje, dat ynstee fan nei de winkel te gean, sette se efter Sergej oan.
Grutte Priis Formule 1 fan Jeropa 2005
Utslaggen fan de Grutte Priis Formule 1 fan Jeropa 2005 yn Nürburg op 29 maaie 2005. It wie de sânde fan 19 races fan de Formule 1 yn 2005. Hy waard op de Nürburgring hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 308 kilometer.
Lítla Dímun
thumb|250px|Lizzing fan Lítla Dímun Lítla Dímun is it lytste, en ûnbewenne, eilân fan 'e Fêreu-eilannen mei in oerflak fan 0,82 km2.
List fan postale ôfkoartings foar Kanadeeske provinsjes en territoaria
Yn Kanada is foar de ûnderskate provinsjes en territoaria in offisjeel systeem fan postale ôfkoartings yn gebrûk, wêrby't alle 10 provinsjes en 3 territoaria in eigen twaletterige koade tawiisd krigen hawwe. Dat systeem hat de ynkonsekwinte oantsjuttings dy't oant yn 'e 1990-er jierren brûkt waarden, ferfongen. De standertkoades wurde benammen brûkt foar post, mar ek wol as tafoeging yn alderhanne teksten om plakken mei gelikense nammen yn ferskillende provinsjes faninoar te ûnderskieden. It grutte foardiel fan dit nije systeem foar de Kanadeeske posterijen is dat it automatisearre sortearring mooglik makke hat. By it gearstallen fan it systeem hat men derfoar soarge dat der gjin oerlaping ûntstie mei de ôfkoartings dy't yn gebrûk binne foar Amerikaanske steaten of foar oare oangrinzgjende gebieten, lykas Grienlân.
Euskirchen
Euskirchen is in middelgrutte Dútske stêd yn it Rynlân en as Kreisstadt sûnt 1827 de bestjoerssit fan it Kreis mei deselde namme yn it súdwesten fan Noardryn-Westfalen.
Aldnederlânsk
Skiednis
Nettsjinsteande it fragmintaryske karakter fan 'e oerlevering fan it Aldnederlânsk is it taalkundigen slagge om dit histoaryske taalstadium te rekonstruëarjen op grûn fan it Midnederlânsk en fan Aldnederlânske lienwurden yn oare talen. Tsjin 'e tolfde iuw ûntjoech it Aldnederlânsk him stadichoan ta it (folle better oerlevere) Midnederlânsk. Hoewol't de oergong tusken de beide taalstadia ornaris om 1100 (ek wol 1150) hinne lein wurdt, wie dat in stadige ûntwikkeling sûnder dúdlike skiedsline, wat elts oanwizen fan sa'n grins ta in arbitrêre beslissing makket. Yn 'e tolfde iuw briek lykwols in perioade oan dat it Nederlânsk folle mear brûkt waard as skriuwtaal, wat makke dat de taalkundige fernijings dy't meitiid slûpenderwize yn 'e taal trochkrongen wiene, foar it earst dúdlik oan it ljocht kamen. Doe die bliken dat it Nederlânsk tsjin dy tiid in hiel oare foarm krigen hie as dat de taal yn it Aldnederlânske tiidrek hie.
Ferskillen tusken Ald- en Midnederlânsk
Fierders beskikte it Aldnederlânsk noch oer ferskate konsonanten dy't yn lettere foarmen fan it Nederlânsk net mear foarkamen. It opfallendst dêrfan wie de [θ] (stimleaze th, fan Ingelsk thin), dy't bygelyks foarkaam yn it wurd thāhton [θa:xton] ("tochten"). De [ð] (stimhawwende th, fan Ingelsk this) kaam ek foar, mar waard yn 'e regel net oars stavere as de stimleaze th, al ferskynde er soms as dh. Fierders bestie ek de "hurde" Fryske [ɡ] (g fan "goed") noch, al kaam dy inkeld foar as allofoan fan 'e "sêfte" [ɣ] (g fan "drage") lykas yn brengan [brɛŋɡan] ("bringe") en segghan [sɛɡan] ("sizze"). Yn it Midnederlânsk bestie dizze klank inkeld noch nei de [ŋ] (ng fan "finger"), oant er úteinlik foar de oergong nei it Nijnederlânsk hielendal weiwaard.
Lech Wałęsa
Polityk aktivisme
Sadwaande wie Wałęsa by de ferkiezings, dy't yn juny 1989 holden waarden, ien fan 'e lieders fan it Boargerkomitee fan Solidariteit, dat er sels yn desimber 1988 mei-oprjochte hie. Hoewol't dat offisjeel inkeld in advysrie wie, hold en droech it him yn 'e praktyk as in politike partij, en wûn it alle frije sitten yn it Poalske Legerhûs en op ien nei alle frije sitten yn 'e Poalske Senaat. Hoewol't Wałęsa as boechbyld en lieder fan dizze organisaasje tsjinne en aktyf kampanje fierde, stelde er himsels net ferkiesber foar in parlemintssit. Likegoed wist er nei de ferkiezings fan bûtenôf de regearingsformaasje sa te beynfloedzjen, dat guon lieders fan partijen dy't ferbûn wiene mei de PZPR oerhelle waarden en smyt de lapen gear mei Solidariteit. Dêrtroch koe yn augustus 1989 it earste net-kommunistyske regear fan Poalen yn mear as fjirtich jier gearstald wurde, mei as premier Tadeusz Mazowiecki.
Presidintskip
Op it mêd fan binnenlânske saken is Wałęsa lykwols bekritisearre foar syn konfrontasjonele styl fan regearjen en foar it oan 'e gong bringen en oanfiterjen fan in 'oarloch oan 'e top', wêrby't eardere bûnsgenoaten út 'e Solidariteitstiid deilis mei-inoar rekken en der sadwaande op jierlikse basis feroarings en ferskowings yn it kabinet oanbrocht wurde moasten. Dat late ek ta in oanboazjend polityk isolemint fan Wałęsa sels. Wylst er almar mear eardere bûnsgenoaten kwytrekke of tsjin him yn it harnas jage, waarden dy ferfongen troch lju dy't troch de Poalske befolking as ynkompetint sjoen waarden of om oare redens op in minne namme leine. Ek moddergoaien ûnder ferkiezingskampanjes kaam Wałęsa syn reputaasje net te'n goede.
Zandwerven
Zandwerven (Frysk: Sânwerven; Westfrysk: Sandwerfen) is in plakje yn de Noard-Hollânske gemeente Opmeer. It leit tusken Spanbroek en it buorskip Noord-Spierdijk It plak heart ta de âldst bewenne gebieten fan it Westfryske ynlân en der binne spoaren fan bewenning út it lette neolitikum fûn. In hege sânrêch makke dêr iere bewenning mooglik. Ek de namme ferwiist dêrnei, dat 'plak by de sânhichten' betsjut.
American Pie (filmsearje)
American Pie 2
Yn American Pie 2 organisearje Jim (Jason Biggs) en syn maten in feest yn in filla oan it strân, dy't se yn 'e simmerfakânsje hierd hawwe. Alle âlde bekenden komme dêr del, ûnder wa Nadia (Shannon Elizabeth). Jim freget Michelle (Alyson Hannigan) om help om einlings en te'n lêsten mei Nadia op bêd te reitsjen, mar op in stuit beseft dat er fereale rekke is op Michelle. De gefoelens blike wjerssidich te wêzen en se krije ferkearing. Finch (Eddie Kaye Thomas) giet, ta ôfgriis fan Stifler (Seann William Scott), troch mei syn relaasje mei Stiflers mem (Jennifer Coolidge).
American Pie Presents: Band Camp
Yn American Pie Presents: Band Camp wurdt Stifler syn jongere broer Matt (Tad Hilgenbrink) by wize fan bestraffing foar kweajongesstreken op 'e middelbere skoalle yn 'e simmerfakânsje nei in simmerkamp foar leden fan skoalmuzykkorpsen stjoerd. Dêr moat er ûnder twang meispylje yn it korps fan syn skoalle, dat ûnder lieding stiet fan 'e talintearre Elyse Houston (Arielle Kebbel). Matt giet yn it kamp syn eigen gong, wêrmei't er úteinlik eltsenien tsjin him yn it harnas jaget. As er ta it besef komt dat er fereale rekke is op Elyse, moat er in plan betinke om har foar him te winnen.
American Pie Presents: Girls' Rules
American Pie Presents: Girls' Rules folget fjouwer freondinnen, Annie (Madison Pettis), Stephanie (Lizze Broadway), Kayla (Piper Curda) en Michelle (Natasha Behnam), dy't allegear yn 'e heechste klasse fan 'e middelbere skoalle sitte. De fammen slute in pakt dat se inoar helpe sille om de feinten te krijen dy't se hawwe wolle. It probleem is allinne, se reitsje alle fjouwer fereale op deselde jonge.
Warcraft (film)
Plot
Op 'e begraffenis fan kening Llane slute de lieders fan 'e oare minsklike naasjes yn 'e mande mei de dwergen en de elven in ferbûn om 'e oarkske opmars te kearen. Lothar wurdt ta lieder fan 'e mienskiplike legers beneamd. Under fjouwer eagen fertelt Lothar letter oan Khadgar dat er de dagge dy't Taria oan Garona jûn hie, út it lyk fan 'e kening lutsen hat. Hy konkludearret dat Garona harren ferret hat, ek al wol dat Khadgar net oan. Yn it no ferlitten oarkekamp siket Orgrim it lyk fan Durotan op, dêr't er in slachtosk út skuord om dy oan Go'el te jaan. Underwilens spielt de draachwidze mei de lytse Go'el deryn oan 'e igge fan 'e rivier oan, dêr't er ûntdutsen wurdt troch in groepke minsken.
Produksje
In ferfilming fan 'e Warcraft-fideospultsjes waard yn maaie 2006 oankundige. Oarspronklik soe de film yn 2009 útkomme, mar dat waard letter opskood nei 2011. Dat jiers wie de film lykwols noch mar yn 'e preproduksjefaze. It wie oarspronklik ek de bedoeling dat Sam Raimi de regisseur wurde soe, mar yn jannewaris 2013 foel de kar op Duncan Jones, de soan fan sjonger David Bowie. As produsinten wiene by it projekt Charles Roven, Alex Gartner, Thomas Tull, Jon Jashni en Stuart Fenegan belutsen foar de studio's Legendary Pictures, Blizzard Entertainment en Atlas Entertainment. Der wie foar Warcraft in budget fan $160 miljoen beskikber.
Marijetsjerke (Marienhafe)
Preekstoel
De preekstoel út 1669 is nei alle gedachten ôfkomstich fan Johann Cröpelin, soan fan Jacob Cröpelin, dy't in soad preekstuollen makke foar Eastfryske tsjerken. It klankboerd is fersierd mei in Kristusbyld mei oerwinningsbanier. Op de hoeken fan it klankbyld binne ingels oanbrocht. De seissidige kûp is tusken de draaide pylderkes fersierd mei de evangelisten.
Doopfont
It doopfont fan Bentheimer sânstien waard tusken 1180 en 1270 mei it skip nei East-Fryslân fearn. It is ryk dekorearre mei ornamintfriezen fan ranken en druven en rêst op fjouwer liuwen.
Oargel
It barokke oargel waard tusken 1710 en 1713 troch Gerhard von Holy (1677-1736) út Esens boud. It haadwurk hat tolve en it rêchposityf acht registers. De oargelkas is mei ingels fersierd en yn it midden kening David. It rike fykwurk waard makke troch Johann Wilhelm út Emden. Sûnt 1952 is it oargel in monumint. By de restauraasjes bleaune de oarspronklike registers foar de haadsaak bewarre.
We Bought a Zoo (film)
Untfangst
Op 'e webside Rotten Tomatoes, dy't resinsjes sammelet, hie We Bought a Zoo in goedkarringspersintaazje fan 64%, basearre op 171 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[De film] is in trochsichtich sûkerswiete produksje fan regisseur Cameron Crowe, mar Matt Damon foarmet in sympatyk sintraal personaazje." Op Metacritic, de wichtichste konkurrint fan Rotten Tomatoes, behelle We Bought a Zoo in goedkarringspersintaazje fan 58%, basearre op 40 resinsjes.
Under the Tuscan Sun (film)
Distribúsje
De distribúsje fan Under the Tuscan Sun waard fersoarge troch Buena Vista Pictures, in oare dochterûndernimming fan The Walt Disney Company. De film gie op 26 septimber 2003 yn 'e Amerikaanske bioskopen yn premiêre.
Avranches
Avranches is in stêd yn it Frânske departemint Manche yn de regio Normandje. Avranches is it haadplak fan it arrondissemint Avranches. Mei yngong fan 1 jannewaris 2019 waard it oanbuorjende Saint-Martin-des-Champs by Avranches yndield. Sûnt is Avranches in commune nouvelle.
Tsjerke fan Böhmerwold
Ynrjochting
De tsjerke hat in houten tonferwulft, dat blau ferve is. Oan de westlike kant is it Rohlfs-oargel opsteld. It ynterieur is tige ienfâldich en hat in houten preekstoel oan de eastlike muorre. De kastbanken steane oan wjerskanten fan it middenpaad. Sawol de preekstoel as de banken datearje út 1705. De kûp fan de preekstoel is lykas ek it klankboerd rûn.
Willem Hageman
Willem Hageman wie op 2 septimber 1986 de alderearste ballonfarder tegearre mei twa oaren út Jeropa dy't deryn slaggen om de Atlantyske Oseaan oer te stekken. Dat die Hageman sûnder dat hy de beskikking hie oer in brevet as ballonfarder. Dat helle hy pas fiif letter, ûnder lieding fan Pieter Kooistra fan De Jouwer.
Domtsjerke fan Grosseto
Skiednis
Mei de bou fan de hjoeddeiske tsjerke waard tsjin it ein fan de 13e iuw begûn ûnder lieding fan de arsjitekt Sozzo Rustichini út Siena. De nijbou ferfong de âldere Santa Maria Assunta-tsjerke. Fanwegen it útbrekken fan kriich mei Siena moast it wurk foar in skoft dellein wurde. Yn 1340 sette de bou wer útein.
Tafeltennis op de Paralympyske Simmerspullen 2000
Klasse 5
{| width=60%
Fokker D. X
De haadûntwerper by Fokker, Reinhold Platz, tekene de Fokker D.VIII yn 1918. It wie in heech- en iendekker. Syn rotaasjemotor levere mar 82 kW (110 hk), mar it hie goede fleaneigenskippen. Der waarden 60 tastellen yn Dútslân boud.
Moonspell
Skiednis
Moonspell is yn 1992 ûntstien út de band Morbid God. Yn 1994 tekene Moonspell foar seis albums by Century Media. Under dit label waard it debútalbum “Wolfheart” útbrocht. Dat album waard doedestiids rekkene ta de blackmetal, mar it album “Irreligious” yn 1996 hat in dúdlike gothic sinjatuer, al geane hja yn de rin fan de jierren ek nog de doomkant út. Yn 2003 brocht de band it album "The Antidote" út, mienskiplik mei in boek mei deselde namme, skreaun troch de Portugeeske skriuwer José Luís Peixoto. Yn 2008 waard it album “Night Eternal” útbrocht. De earste single fan dit album, “Scorpion Flower”, waard opnaam mei de Nederlânske sjongeres Anneke van Giersbergen.
Aubertus fan Avranches
Ferearing
De reliken fan Aubertus waarden yn 1012 opgroeven en yn in nije skryn dellein. De plasse en de rjochterearm waarden yn aparte relykhâlders bewarre. De Mont Saint-Michel waard troch it grutte tal mirakels, in grutte relikensamling en de stipe fan de hartogen fan Normandje al gau in wichtich beafeartsplak.
Mei it útbrekken fan de Frânske Revolúsje koe de plasse yn 1792 troch in arts, Louis-Julien Guérin, feilich steld wurde. De revolúsjonêren makke de arts wiis makke dat er de plasse foar syn stúdzje brûke koe. Doe't de ûnrêst delbêde joech de arts de skedel werom oan de geastliken. It relikwarium mei de earm fan de hillige wie lykwols ferdwûn.
Undersyk
It gat fan de plasse yn it relikwarium waard yn de hiele midsiuwen taskreaun oan de godlike yntervinsje. Der binne yn de rin fan de tiid ferskillende rasjonele ferklearrings jûn foar it wûnderlike gat yn de plasse fan it relikwarium. Guon woene ha dat de skedel fan in prehistoarysk persoan wie. It gat soe feroarsake wêze troch trepanaasje. Ek waard der ornearre dat it gat in gefolch wie fan de magyske kultus fan it fêstspikerjen fan Merovingyske liken om tefoarren te kommen dat hja werom kamen.
Wikselbern
Folkloare
Wikselbern binne yn folksferhalen ornaris werom te kennen oan in stikmannich eigenskippen. Yn 'e Ierske folkloare is sa'n bern almeast swak en syklik, en ûntwikkelet it him net lykas in normaal bern. It komt ek foar dat in wikselbern dúdlik ôfwikende lichaamlike skaaimerken hat, lykas in burd of lange tosken. Se kinne ek folle yntelliginter wêze as dat mooglik is foar harren leeftyd. Yn ferhalen út oare dielen fan Jeropa kin in wikselbern identifisearre wurde trochdat it in holle hat dy't grutter of lytser as nomaal is, trochdat it in bochel hat, fanwegen earms en skonken dy't ûngewoan tin binne of troch in oermjittige hierrigens.
Histoaryske gefallen
Yn 1895 waard in Bridget Cleary fermoarde troch ferskate lju, ûnder wa har man en neven, nei't se siik rekke wie (wierskynlik mei longûntstekking). De pleatslike ferhaleferteller Jack Dunne beskuldige har derfan dat se in wikselbern wie, mar it is twifelich oft har man Michael dat wier leaude, of dat er har yn in driftbui deasloech en letter sei dat er it leaude om syn straf te ûntrinnen. Hoe dan ek, de moardners bleaune derby dat se inkeld in wikselbern deade hiene, en net Bridget Cleary sels. Se waarden úteinlik feroardiele foar deaslach ynstee fan moard.
Katedraal fan Coutances
Skiednis
Sûnt 1862 is de katedraal in histoarysk monumint.
Domtsjerke fan Massa Marittima
Skiednis
Mei de weropbou fan de toer yn 1929-1930 waarden oan de gevel de trije pinakels tafoege.
Preker (bibelboek)
Preker, yn it oarspronklike Hebriuwsk: קהלת, Qoheleṯ ("Sammelder"), is in boek fan dichterlike wiisheid yn sawol de joadske as de kristlike Bibel. Yn 'e joadske Tenach is Preker it 18de boek (fan 24) en falt it ûnder de Ḵeṯuḇim (de "Geskriften"); yn it Alde Testamint fan 'e kristlike Bibel is it (neffens de Nije Fryske Bibeloersetting fan 1978) it 21ste boek (fan 39) en heart it ta de Poëzij en Wiisheid. Hoewol't de preker himsels yn Pr. 1:1 foarstelt as "De Preker, soan fan David, kening te Jeruzalim", dêrmei ymplisearjend dat er Salomo is (of sa binne dy wurden alteast altyd útlein), is it boek Preker feitliks it wurk fan in anonime skriuwer, en datearret it nei alle gedachten út it lêste part fan 'e trêde iuw f.Kr. De earste folsleine Fryske oersetting fan Preker stie yn 'e fertaling fan it Alde Testamint, fan dû. Geart Aeilco Wumkes en Eeltsje Boates Folkertsma, dy't yn 1943 útkaam.
Bessie Smith
Dea
Op 26 septimber 1937 rekke Bessie swierferwûne by in autoûngemak tusken Memphis en Clarksdale mei har feint (en omke fan Lionel Hampton) Richard Morgan oan it stjoer. Sy waard nei it swarte Afro-Amerikaanske sikehûs fan Clarksdale brocht, dêr't de dokters har rjochterearm ôfsetten. Sy waard lykwols net wekker út de narkoaze en stoar deselde moarns noch. Bessie Smith is 43 jier wurden. Har grêf bleau lange tiid sûnder oantsjutting, oant Janis Joplin en Juanita Green der tsientallen jierren letter in stien mei ynskripsje oposette lieten.
Magnum Force
Plot
Letter wurde drugsbaron Lou Guzman en de beide jonge manlike en froulike prostituees dy't by him binne, yn syn appartemint deasketten troch in motorplysje. Op syn flecht komt de motorplysje yn 'e parkearkelder ûnder it appartemintekompleks, dêr't er syn motorfyts stald hat, Charlie McCoy tsjin, dy't him krekt eefkes opfrist hat nei't er fuortby it gebou in lytse oanriding mei in auto hân hie. De oare motorplysje sjit McCoy dea om gjin tsjûgen te hawwen. It appartemint fan Guzman waard lykwols út it foaroerlizzende gebou yn 'e gaten holden troch Callahan syn âlde partner Frank DiGiorgio en in oare plysjeman. Dy beiden hawwe sjoen hoe't McCoy fuort foar de moarden oanriden is. Callahan giet nei Briggs ta mei syn teory dat McCoy de moardner is, mar Briggs helpt him fluch út 'e dream, om't McCoy krekt ien fan 'e slachtoffers is: syn stoflik omskot is yn 'e parkearkelder fûn troch syn kollega John Davis. Neitiid begjint Callahan Davis en dy syn trije maten te fertinken, mei't er net goedkrije kin hoe't Davis flugger yn it appartemintekompleks fan Guzman wêze koe as DiGiorgio.
Tafeltennis op de Paralympyske Simmerspullen 2008
Klasse 3
{| width=60%
Ortschaft
Dútslân
It begryp Ortschaft komt yn de dielsteaten Baden-Wuertemberch, Nedersaksen, Noardryn-Westfalen, Saksen, Saksen-Anhalt en Tueringen foar. Yn Hessen en Rynlân-Palts hjit in Ortschaft in Ortsbezirk.
List fan planetoïden 91201-91300
Dit is in list fan planetoïden 91201-91300.
The Hobbit (filmtrilogy)
Eftergrûn
Neitiid waard Jackson sels as regisseur oansteld, hoewol't er sei dat de bydragen fan Del Toro oan it projekt beholden bliuwe soene. In staking binnen de filmyndustry yn Nij-Seelân, dêr't de film opnommen wurde moast, soarge foar noch mear fertraging. Underwilens hie Del Toro (nei eigen sizzen) twa mooglike brekpunten yn it ferhaal fan The Hobbit identifisearre dêr't de ein fan 'e iene en it begjin fan 'e oare film komme koe. It probleem wie dat net ien fan dy beide brekpunten persiis yn 'e midden fan it ferhaal lei. Nei it opstappen fan Del Toro besleat Jackson úteinlik om net twa, mar trije films te meitsjen, sadat er fan beide brekpunten (de oankomst fan it selskip by de Ienlike Berch en it ferslaan fan Smaug) gebrûk meitsje koe om it ferhaal fan The Hobbit yn trijen te kapjen.
The Hobbit: The Battle of the Five Armies
Yn The Hobbit: The Battle of the Five Armies moatte de hobbit Bilbo Baggins (Martin Freeman) en de dwergen fan Thorin Ikeskyld (Richard Armitage) tasjen hoe't de draak Smaug (Benedict Cumberbatch) Esgaroth-oan-de-Langmar yn ljochte lôge set. Bard de Bôgesjitter (Luke Evans) wit lykwols út it tichthûs te brekken en sjit de draak dea mei de Swarte Pylk. Neitiid komt Thorin yn 'e gryp fan in syklike gjirrigens nei de skat fan goud en ealstiennen dy't de draak sammele hat, en yn 't bysûnder nei de Erkenstien, in reuseftige fûnkelstien. As er heard dat de oerlibbenen fan Esgaroth nei de ruïnes fan Dol flechtsje, fuortby de Ienlike Berch, lit er de tagongen ta de berch ôfslute. Underwilens marsjearje Azog (Manu Bennett) en syn soan Bolg (John Tui) elts mei in leger oarken op nei de Ienlike Berch om beslach te lizzen op 'e skat fan Smaug. De elvekening Thranduil (Lee Pace) bringt ek in leger gear om oanspraak te meitsjen op it goud. It minskeleger fan Esgaroth, ûnder lieding fan Bard de Bôgesjitter, makket miene saak mei Thranduil, wylst út it easten in leger dwergen ûnder lieding fan Thorin syn neef Dáin Izerfoet (Billy Connolly) opmarsjearret. Foar de Ienlike Berch moetsje de fiif legers inoar yn in reuseftige fjildslach.
The Just City
Ynhâld
It ferhaal iepenet as de Gryksk-Romeinske god Apollo nei in teloarstellende snútslach op it mêd fan 'e leafde by syn suster Pallas Atene te rie giet. Geandewei harren petear rekket er derfan oertsjûge dat er nettsjinsteande syn godlike steat beskate dingen gewoan net begrypt, lykas frije kar en dat stjerlingen likefolle wurdich binne as goaden. Hy beslút dêrom syn godlike macht tydlik del te lizzen en te ynkarnearjen as in stjerling, om fan dat perspektyf út sokke dingen te learen. Pallas Atene fertelt him dan dat sy fan doel is om by wize fan in eksperimint de 'Rjochtfeardige Stêd' út 'e Politeia fan 'e Aldgrykske wiisgear Plato nei te meitsjen, om te sjen oft de platoanyske filosofy ek yn 'e praktyk tapast wurde kin. Dêrop praat Apollo mei syn suster ôf dat hy ien fan 'e bern wêze sil dy't opgroeie yn 'e Stêd. Dat earste haadstik einiget mei de faaie wurden: "We hiene gjin idee wat we ús op 'e hûd hellen."
Heiligengrabe
Gemeenteyndieling
Op 26 oktober 2003 waarden de plakken Blandikow, Blesendorf, Blumenthal, Grabow by Blumenthal, Jabel, Liebenthal, Maulbeerwalde, Papenbruch, Rosenwinkel, Wernikow en Zaatzke by Heiligengrabe yndield. Op 31 desimber 2004 folgen de plakken Herzsprung en Königsberg, dy't harren mei súkses ferset hiene tsjin in weryndieling nei de gemeente Wittstock/Dosse.
Oranje
Nederlân
Oranje is de nasjonale kleur fan Nederlân. Dat komt fan it Hûs fan Oranje-Nassau, it Nederlânske keningshûs, dat syn namme ûntliend oan it Prinsdom Oranje, in lyts steatsje fan 280 km² benoarden de stêd Avignon, yn súdlik Frankryk, dat fan 1163 oant 1713 in soeverein lantsje wie. It prinsdom wie neamd nei de stêd Oranje (Orange). Oars as dat faak tocht wurdt, wie de stêd oarspronklik net ferneamd nei de sinesapel, mar wie it Frânske Orange in ferbastering fan it Latynske Arausio, de namme fan in Keltyske wettergod. As plak waard Arausio yn 36 of 35 f.Kr. stifte. It tinken is dat de ferbastering fan 'e namme plakfûn ûnder ynfloed fan 'e hannel yn sinesapels, mei't Oranje oan in rûte lei dêr't in soad fan dy fruchten lâns ferfierd waarden fan 'e Frânske havens oan 'e Middellânske See nei noardlik Frankryk. Hoe't it ek sij, úteinlik ûntstie der in assosjaasje tusken it plak Oranje en de lyknammige kleur.
Yn 1544 urf in soan fan 'e greve fan Nassau it Prinsdom Oranje en alle byhearrende besittings en titels fan syn sûnder neiteam ferstoarne neef René fan Châlon. Dy soan wie Willem fan Oranje, ek bekend as Willem de Swijer. Om't dyselde oan 'e widze stie fan 'e Opstân yn 'e Nederlannen, dêr't de Republyk fan 'e Feriene Nederlannen út fuortkaam, rekke de kleur oranje ûnferbreklik ferbûn mei Nederlân. Tsjintwurdich sjocht men yn Nederlân oranje fral op nasjonale feestdagen, lykas Keningsdei en Befrijingsdei, en by sportwedstriden fan nasjonale teams. Behalven de eigentlike kleur komt ek de beneaming yn Nederlân in soad werom, lykas yn 'e nammen fan 'e histoaryske radiostjoerder Radio Oranje en it Oranjefûns, yn 'e tradisjonele útrop "Oranje Boppe" en yn it begryp oranjeferiening.
De Hûn fan 'e Baskervilles
De Hûn fan 'e Baskervilles, yn it oarspronklike Ingelsk: The Hound of the Baskervilles, is in detektiveferhaal fan 'e Britske medikus en skriuwer sir Arthur Conan Doyle (1859-1930), dy't benammentlik bekend wurden is as de geastlike heit fan 'e ikoanyske privee-detektive Sherlock Holmes en dy syn assistint, dokter John Watson. De Hûn fan 'e Baskervilles is de trêde fan Doyle syn fjouwer romans oer de aventoeren fan Holmes en Watson. It ferhaal spilet him fierhinne ôf op 'e heide en yn 'e sompen fan Dartmoor, yn it greefskip Devon, yn súdwestlik Ingelân, en giet oer it ûndersyk nei in fertocht stjergefal en in besykjen ta moard, dat ynspirearre is troch de pleatslike leginde fan in skriklike demoanyske hûn. The Hound of the Baskervilles waard foar it earst publisearre as in fúljeton yn it tydskrift The Strand Magazine, yn 1901 en 1902. De Fryske oersetting fan Inne de Jong datearret fan 1960.
Torah
Neffens de joadske tradysje en alle kennis dy't yn 'e Torah te finen is, sawol skreaun as mûnling, binne de fiif boeken fan 'e Torah troch God oan 'e profeet Mozes jûn, foar in part doe't dy ta him kaam op 'e berch Sinaï, en foar in part letter yn 'e beslettenens fan 'e tabernakel.
Neffens de Midrash is de Torah skepen foar't de skepping fan 'e wrâld plakfûn, en waard er by dy skepping brûkt as in soarte fan blaudruk. De mearderheid fan 'e hjoeddeiske bibelwittenskippers is lykwols fan tinken dat de boeken fan 'e Torah in produkt fan 'e Babyloanyske Ballingskip (om 600 f.Kr. hinne) binne en dat se om 400 f.Kr. hinne har hjoeddeiske foarm berikt hawwe.
Alice yn Wûnderlân
Ynhâld
Alice har holle docht sa'n sear dat se gûle moat, en har triennen binne sa grut dat se de seal splis sette. Nei't se troch it oppakken fan in waaier wer krompen is, swimt se yn har eigen triennen om en moetet dêrby in grut tal ûnderskate bisten dy't allegear fuortspield binne troch it opkommend sâlt wetter. As se úteinlik de wetterkant berikke, is de fraach hoe't se wer opdrûgje kinne. In mûs jout in hiel drûge lêzing oer Willem de Feroverder, mar dat helpt net bot. In dodo stelt út om in hurddraafwedstryd te hâlden wêrby't se allegearre yn in rûntsje drave sadat der nimmen winne kin. Alice jaget úteinlik ûnbedoeld de bisten fuort troch te fertellen oer har (net mear as trochsneed gefaarlike) kat.
Nei ôfrin fan it spul stelt de keninginne Alice foar oan 'e griffioen, dy't har meinimt nei de Sabeare Skylpodde. Dy is tige drôf om't er foarhinne in echte skylpodde wie. Hy wol Alice dêroer fertelle, mar de griffioen falt him yn 't wurd om't er ynstee in spultsje spylje wol. De griffioen en de Sabeare Skylpodde dûnsje dan de kreeftedûns foar Alice, en sysels hâldt wilens in foardracht. Wylst de Sabeare Skylpodde dêrnei it ferske "Tsjeppe Sop" foar har sjongt, sleept de griffioen har mei om in proses by te wenjen.
Treasure Island (roman)
Treasure Island ferskynde yn 1881 en 1882 yn in iere ferzje as fúljeton yn it tydskrift Young Folks, en waard yn 1883 yn syn úteinlike foarm as roman útjûn troch útjouwerij Cassell & Co. yn Londen. It boek wie it earste literêre súkses fan Stevenson, en it is oant de dei fan hjoed populêr bleaun. Der binne withoefolle adaptaasjes ta oare media fan makke, lykas toanielstikken, films, tillefyzjesearjes en tekenfilmsearjes. Treasure Island hat ek in ûnútwiskbere ynfloed hân op 'e ôfskildering fan seerôvers yn 'e popkultuer, mei eleminten lykas ûnbewenne eilannen yn 'e tropen, skatkaarten mei in X op it plak fan 'e bedobbe skat, en ienskonkige seelju mei in pappegaai op it skouder.
Alençon
De ynwenners wurde "Alençonnais" neamd. Alençon hat as bynamme la Belle Endormie of "De tsjeppe sliepster" en stiet bekend om it kant, dat sûnt 16e iuw troch kantwurksters makke waard. Alençon is ek it berteplak fan de hillige Theresia fan Lisieux.
De stêd is ien fan de seldsume plakken yn Normandje, dêr't de befrijing yn 1944 sûnder grutte skea mank gyng.
Edikt fan Fontainebleau
Kardinaal de Richelieu liet it hartochdom opheffe en foege it mei Rouen en Caen ta "généralité" fan Normandje. Yn de jierren 1660 fûn de protestantske Marthe La Perrière it point d'Alençon út, in technyk om kant te meitsjen, en stifte in fabryk dy't it keninklik predikaat drage mocht. Op it hichtepunt fan de fabrikaazje wurken der achttûzen kantwurkers. Mei it Edikt fan Fontainebleau kaam dêr yn 1685 in ein oan. De protestanten flechten noch ear't de dragonders kamen en lieten in lege stêd efter. Élisabeth de Guise sette yn har hartochdom de ferfolging yn fan protestanten en dêrby gyng hja sa fier dat hja de protestantske grêven iepene en de resten opgrave liet en dy op de strjitte smiet, wylst it protestantske tsjerkhôf by har tunen yn Alençon yndield waarden. De protestanten flechten fral nei Ingelân en de Nederlannen en mei kaam der in ein oan de kantyndustry en it grutte tal printerijen fan de stêd.
Sûaanske talen
Namme
De measte taalkundigen sprekke fan "de Sûaanske talen", dy't se dan opdiele yn 'e Westsûaanske (of Echt Sûaanske) en de Eastsûaanske (of Katôbyske) talen. Party beheine it gebrûk fan 'e namme "Sûaansk" lykwols ta de westlike tûke fan 'e famylje, en neame de hiele famylje "de Sûaansk-Katôbyske talen". Yn beide gefallen wurdt itselde bedoeld; der is gjin taalkundich ûnderskie tusken de termen.
Besibskip mei oare talen
Taalwittenskippers tinke dat it Jûtsy (Yuchi), in isolearre taal út it Amerikaanske súdeasten, miskien de neiste sibbe wêze kinne soe fan 'e Sûaanske talen. As men fierder teorisearret komt men by de Makro-Sûaanske talen út. Dat is in hypotetyske taalfamylje dy't behalven Sûaansk-Jûtsy ek de Keddoaanske en de Irokeeske talen omfetsje soe. In noch fierdere sibbe soe dan it Kerresan (Keresan) wêze kinne; de hypotetyske famylje dy't de Makro-Sûaanske talen en it Kearesan omfiemet, wurdt de Kearesûaanske taalfamylje neamd.
Mûzen en rotten fan de Alde Wrâld
right|thumb|250px|Tekening fan 'e [[wytpoatbeamrôt, in útstoarne soarte.]] De mûzen en rotten fan de Alde Wrâld (wittenskiplike namme: Murinae) foarmje in ûnderfamylje fan 'e klasse fan 'e sûchdieren (Mammalia), it skift fan 'e kjifdieren (Rodentia) en de famylje fan 'e mûseftigen (Muridae), dêr't û.o. de hûsmûs, de brune rôt en de swarte rôt ta hearre. Dizze ûnderfamylje bestiet út mar leafst 519 soarten, en is dêrmei grutter as alle sûchdierefamyljes útsein de mûseftigen (dêr't er ta heart) en dy fan de wrotmûseftigen, en ek is er grutter as alle sûchdiereskiften útsein dy fan 'e kjifdieren (dêr't er ta heart) en dy fan de flearmûzen.
Tennis op de Paralympyske Simmerspullen 1988
Tennis wie yn 1988 in demonstraasjesport.
The Philosopher Kings (roman)
The Philosopher Kings is in Ingelsktalige fantasyroman fan 'e hân fan 'e Welsk-Kanadeeske skriuwster Jo Walton (1964). De titel betsjut "De Filosofen-Keningen". It is it twadde diel fan 'e Thessaly-trilogy en it ferfolch op The Just City, wêryn't op ûnderhâldende en bytiden hilaryske wize ferhelle waard oer in bizar eksperimint om 'e 'Rjochtfeardige Stêd' út 'e Politeia fan 'e Aldgrykske wiisgear Plato ta wurklikheid te meitsjen. The Philosopher Kings waard foar it earst publisearre yn juny 2015, by útjouwerij Tor Books yn New York.
Dyk en Waard
De nije gemeente Dyk en Waard is op 1 jannewaris 2022 ûntstien út de eardere gemeenten Hearhugowaard (Heerhugowaard) en Langedyk (Langedijk).
Penis
Lingte
De ôfmjittings fan 'e penis binne in boarne fan alderlei ûnwinske reklame wêryn't penisferlinging oanpriizge wurdt. Dat moat dan berikt wurde troch it gebrûk fan apparaten dy't de penis net wier ferlingje, mar inkeld de ereksje stimulearje, sadat de penis tydlik wat grutter liket. Sokke reklame-uterings spylje handich yn op mooglike gefoelens fan minderweardichheid dy't manlju ûnderfine kinne as se miene dat harren geslachtsdiel yn ferliking mei oare manlju te lyts is. Yn 'e psychology wurde sokke gefoelens en fral ek de aksjes dy't dêrút fuortkomme beneamt as kompensaasje of oerkompensaasje: manlju dy't miene dat harren penis te lyts is, besykje op oare mêden harren grutheid te bewizen, bgl. mei grutte auto's, huzen, stânbylden, wapens, ensfh. Sokke dingen wurde yn dit ramt fallussymboalen neamd. By manlju dy't wier in lytse penis hawwe (minder as 5-10 sm yn ereksje), wurdt soms in penisfergruttingsoperaasje útfierd. De penis rint nammentlik noch 1 oant 3 sm yn it lichem troch, en dy lingte wurdt dan nei bûten ta helle. Echt spektakulêr is it ferskil net, mar guon manlju kinne der (psychologysk) baat by hawwe.